News Update: หุ้นเทคสหรัฐฯ ร่วงหลังปิดตลาด Microsoft และ Alphabet รายงานงบน่าผิดหวัง บริษัทเทคฯ เตรียมปลดพนักงาน ลดต้นทุน - FINNOMENA
หุ้นเทคโนโลยีสหรัฐฯ ปรับตัวลงเมื่อคืนนี้ (25 ต.ค.) หลังปิดตลาด Nasdaq 100 ติดลบ 2.1% หลัง Microsoft และ Alphabet รายงานผลประกอบการที่น่าผิดหวัง
26 ต.ค. 2565

หุ้นเทคโนโลยีสหรัฐฯ ปรับตัวลงเมื่อคืนนี้ (25 ต.ค.) หลังปิดตลาด Nasdaq 100 ติดลบ 2.1% หลัง Microsoft และ Alphabet รายงานผลประกอบการที่น่าผิดหวัง
หุ้น Alphabet บริษัทแม่ของ Google ร่วงแรง 7.4% หลังบริษัทรายงานรายรับในไตรมาส 3 ต่ำกว่าที่คาดการณ์ไว้ ขณะที่ยักษ์ใหญ่บริษัทซอฟต์แวร์อย่าง Microsoft ร่วงหนักเช่นกันที่ 8.1% แม้รายได้และกำไรโตดีกว่าคาด แต่แนวโน้มการเติบโตในไตรมาสหน้าต่ำกว่าคาด
✧ ผลประกอบการไตรมาส 3 ของ Alphabet ✧
กำไรต่อหุ้น (EPS): $1.06 ต่ำกว่าคาดการณ์ที่ $1.25
รายได้ทั้งหมด: 69,090 ล้านดอลลาร์ ต่ำกว่าคาดการณ์ที่ 70,580 ล้านดอลลาร์
รายได้จากโฆษณาบน Youtube: 7,070 ล้านดอลลาร์ ต่ำกว่าคาดการณ์ที่ 7,420 ล้านดอลลาร์
รายได้จาก Google Cloud: 6,900 ล้านดอลลาร์ สูงกว่าคาดการณ์ที่ 6,690 ล้านดอลลาร์
ต้นทุนในการเพิ่มทราฟฟิก (TAC): $11.83 ต่ำกว่าคาดการณ์ที่ $12.38
ประธานเจ้าหน้าที่ฝ่ายธุรกิจของ Google ระบุถึงการใช้จ่ายโฆษณาบนเสิร์ชเอนจินที่ลดลงในหลายประเภท ทั้ง การประกันภัย สินเชื่อ การจำนอง และคริปโทฯ ขณะที่ซีอีโอ Sundar Pichai กล่าวว่า บริษัทกำลังโฟกัสไปที่ความชัดเจนของผลิตภัณฑ์และลำดับความสำคัญทางธุรกิจ
ก่อนหน้านี้ในการรายงานงบไตรมาส 2 บริษัทระบุว่าการจ้างงานจะชะลอตัวอย่างชัดเจนในปี 2023 พร้อมเน้นย้ำว่าพรสวรรค์คือทรัพยากรที่มีค่าที่สุด แต่ในการรายงานงบล่าสุดนี้ Ruth Porat หัวหน้าฝ่ายการเงินระบุว่า อัตราการเพิ่มของพนักงานในไตรมาส 4 จะช้าลงเหลือน้อยกว่าครึ่งหนึ่งของจำนวนที่เพิ่มในไตรมาส 3
✧ ผลประกอบการไตรมาสแรกของปีงบประมาณของ Microsoft ✧
กำไรต่อหุ้น (EPS): $2.35 สูงกว่าคาดการณ์ที่ $2.30
รายได้ทั้งหมด: 50,120 ล้านดอลลาร์ สูงกว่าคาดการณ์ที่ 49,610 ล้านดอลลาร์
สำหรับในไตรมาสหน้า Microsoft คาดการณ์ว่า รายได้จะอยู่ประมาณ 52,350 – 53,350 ล้านดอลลาร์ หรือคิดเป็นการเติบโตประมาณ 2% ซึ่งต่ำกว่าคาดการณ์ของ Refinitiv ที่ 56,050 ล้านดอลลาร์
ในช่วงไตรมาสดังกล่าว Microsoft ได้เปิดตัวการอัปเดตประจำปีครั้งแรกสำหรับระบบปฏิบัติการ Windows 11 นับตั้งแต่เปิดตัวเวอร์ชันดั้งเดิมเมื่อปีที่แล้ว รวมถึงประกาศว่าจะลดจำนวนพนักงานลงน้อยกว่า 1% และยังได้เปิดตัว Viva Engage ในแอป Teams ที่เพื่อนร่วมงานสามารถแชร์วิดีโอสตอรี่ได้
อ้างอิง:
https://www.bloomberg.com/news/articles/2022-10-25/microsoft-alphabet-lead-tech-stocks-lower-as-results-disappoint?sref=e4t2werz 
https://www.cnbc.com/2022/10/25/alphabet-googl-q3-2022-earnings-.html 
https://www.cnbc.com/2022/10/25/microsoft-msft-earnings-q1-2023.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Alphabet
google
Microsoft
News Update
หุ้นเทคโนโลยี
หุ้นเทคโนโลยีสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA